Marcus Fabius Q.f. Vibulanus

Marcus Fabius Q.f. Vibulanus (nescimus, quando natus quandove mortuus sit) senator Romanus saeculi quinti a.C.n. erat.

Familia
Pater eius Quintus Fabius M.f. Vibulanus consul annis 467 a.C.n., 465 et 459 a.C.n. erat. Fratri Quintus Fabius Q.f. Vibulanus anno 423 et Gnaeus vel Num. Fabius Vibulanus anno 421 consulatum gesserunt. Filius Numerius Fabius Ambustus tribunus militum consulari potestate annis 406 et 390 erat.

Cursus honorum
Ipse Marcus anno 442 una cum Postumio Aebutio Helva Cornicine summum magistratum administravitTitus Livius, ab urbe condita, IV 11,1. Anno 437 a.C.n. legatus dictatoris Mamerci Aemilii Mamercini erat et contra Fidenas certavitop. cit. IV 17,10; 19,8. Anno 433 tribunus militum consulari potestate eratop. cit. IV 25,2. Fortasse anno 431 a.C.n. bello contra Volscos interfuitop. cit. IV 27,9; 28,1;8.

Notae

Categoria:Nati saeculo 5 a.C.n.
Categoria:Senatores
Categoria:Tribuni militum consulari potestate
Vibulanus, Marcus Q.f.
Categoria:Mortui saeculo 5 a.C.n.